**ANUNŢ 15.02.2017**

Agenția pentru Protecția Mediului Neamț, anunță publicul interest asupra luării deciziei etapei de încadrare, în cadrul procedurii de evaluare a impactului asupra mediului ( nu se supune evaluării impactului), pentru proiectul “Extindere rețea alimentare cu apă și rețea de canalizare în localitățile Secuieni și Secuienii Noi, comuna Secuieni, județul Neamț” propus a fi amplasat în comuna Secuieni, extravilan și intravilan satele Secuieni și Secuienii Noi, titular COMUNA SECUIENI.

   Proiectul deciziei de încadrare şi motivele care o fundamentează pot fi consultate la sediul A.P.M. Neamţ din Piatra Neamţ, Piaţa 22 Decembrie, nr.5, în zilele de luni - joi, între orele 8 – 1630, şi vineri între orele 8 – 14, precum şi la următoarea adresă de internet: http://www.apmnt.anpm.ro.

Publicul interesat poate înainta comentarii /observaţii la proiectul deciziei de încadrare în termen de 8 zile de la data publicării prezentului anunţ.

PROIECTUL  DECIZIEI ETAPEI DE INCADRARE

Ca urmare a solicitării de emitere a acordului de mediu adresate de **COMUNA SECUIENI**, cu sediul în judeţul Neamț, înregistrată la A.P.M. Neamţ cu nr. 6984 din 04.11.2015, și ale completărilor ulterioare înregistrate sub nr. 1012 din 14.02.2017, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.11.2015, că proiectul **”Extindere rețea alimentare cu apă și rețea de canalizare în localitățile Secuieni și Secuienii Noi, comuna Secuieni, județul Neamț”** propus a fi amplasat în comuna Secuieni, extravilan și intravilan satele Secuieni și Secuienii Noi, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 10, lit.b) “proiecte de dezvoltare urbană, inclusiv construcția centrelor comerciale și a parcărilor auto”.

b) caracteristicile proiectului:

- mărimea proiectului – proiect de dimensiuni mici – extindere rețea de alimentare cu apă cu conducte PEHD D=110 ÷ 125 mm, Ltot=5959 m; subtraversare pârâu Valea Neagră prin foraj orizontal; subtraversare dig de pământ în zona podului pe DN2 prin foraj orizontal; 90 cămine vane de aerisire /golire; 30 hidranți subterani cu D=80 mm; 110 cămine branșament; extindere rețea de canalizare cu conducte PVC D=250 ÷ 315 mm, L=5734 m (gravitațional) și conducte PVC D=75 ÷ 125 mm (sub presiune); subtraversare pârâu Valea Neagră prin foraj orizontal; subtraversare dig de

pământ în zona podului pe DN2 prin foraj orizontal; 138 cămine de vizitare pe rețeaua de canalizare gravitațională și 83 cămine de ramificație /aerisire /golire; 3 stații de pompare ape uzate pe rețeaua de canalizare sub presiune; 110 cămine branșament;

- cumularea cu alte proiecte: sistem existent – captare apă din subteran dimensionată pentru Qzimax=8,8 l /s (în prezent Qzimax=2,14 l /s); rezervor înmagazinare cu V=100 mc; stație de ridicare a presiunii în rețea echipată cu rezervor tampon V=12 mc și grup de pompare; rețea de distribuție apă L=5520 m; rețea de canalizare L=5200 m; stație de epurare ape uzate;

- utilizarea resurselor naturale: alimentare cu apă din pânza freatică;

- producţia de deşeuri: nu rezultă;

- emisiile poluante, inclusiv zgomotul şi alte surse de disconfort:

- surse de poluare în perioada de execuţie: de la mijloa-

cele de transport şi utilaje folosite;

- surse de poluare în perioada de funcţionare: nu este

cazul;

- riscul de accident, ţinându – se seama în special de substanţele şi de tehnologiile utilizate – nu este cazul;

- utilizarea existentă a terenului – conform PUG – ului comunei Secuieni, categoria de folosinţă: drum;

- relativa abundenţă a resurselor naturale din zonă, calitatea şi capacitatea regenerativă a acestora – pânza freatică are un aport permanent de apă;

c) capacitatea de absobţie a mediului, cu atenţie deosebită pentru:

- zonele umede – nu sunt;

- zonele costiere – nu sunt;

- zonele montane şi cele împădurite – nu sunt;

- parcurile şi rezervaţiile naturale – nu sunt;

- ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. nu sunt;

- zonele de protecţie specială – în zona sau în vecinătatea amplasamentului acestui proiect – nu sunt;

- ariile în care standardele de calitate a mediului stabilite de legislaţie au fost deja depăşite – nu sunt;

- ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

- peisajele cu semnificaţie istorică, culturală şi arheologică – nu sunt;

d) caracteristicile impactului potenţial:

- extinderea impactului: aria geografică şi numărul persoanelor afectate – impact nesemnificativ;

- natura transfrontarieră a impactului – nu este cazul;

- mărimea şi complexitatea impactului – impact nesemnificativ;

- probabilitatea impactului – redusă;

- durata, frecvenţa şi reversibilitatea impactului – în timpul executării lucrărilor.

Condiţiile de realizare a proiectului :

a) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

b) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

c) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

d) titularul va informa în scris Agenţia pentru Protecţia Mediului Neamţ la începerea lucrărilor;

e) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

f) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

Proiectul propus nu necesită parcurgerea celorlalte etape ale procedurii de evaluare adecvată şi nu necesită parcurgerea celorlalte etape ale procedurii de evaluare a impactului asupra mediului.

Prezentul document îşi păstrează valabilitatea pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ

nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile

autorităţii publice competente pentru protecţia mediului, care fac obiectul

participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. [554/2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.[554/2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura administrativă prealabilă este gratuită.